พึ่งสอบติดคณะแพทย์ค่ะ เเต่เป็นโรคธาลัสซีเมีย มหาลัยมีการให้ตรวจร่างกายเเละนำไปยื่นวันรายงานตัว จะมีปัญหาเรื่องการเข้าเรียนไหมคะ
สวัสดีค่ะ ธาลัสซีเมีย เป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็น บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตในที่นี้อาจจะต้องดูว่าเป็นธาลัสซีเมียในระดับใด แบบใด โดยถ้าไม่ได้เป็นธาลัสซีเมียที่รุนแรง ใช้ชีวิตได้เหมือนคนปกติ ไม่ได้กระทบการไปเรียน หรืออาจจะมีแค่อาการซีดเพลีย ตอนเจ็บป่วย ก็ไม่น่าจะเป็นข้อห้ามในการเข้าศึกษาต่อแนะนำการสอบถามกับแพทย์ที่ดูแลโดยตรงหรือทางมหาวิทยาลัยอีกครั้งค่ะ